قمل

قمل (Louse) حضرت موسیٰ علیہ السلام صداقت کے 9 نشانات میں سے ایک نشان (معجزہ) جو قبطیوں پر بطور عذاب آیا ایک لفظ قمل ہے۔ جسے عموماً جوں (Louse)کہا جاتا ہے۔ جوں کی جمع جوئیں (Lice)ہیں۔

 قمل کیا ہے 
ابن عباس کا قول نقل کیا ہے کہ قمل سے مراد گیہوں کا گھن ہے۔ مجاہد‘ سدی‘ قتادہ اور کلبی نے کہا قمل چھوٹی ٹڈیاں تھیں جن کے پر نہ تھے اور ٹڈی دل بڑی پردار ٹڈیوں کا تھا۔ عکرمہ نے قمل کو ٹڈیوں کے مادین بچے کہا ہے ابو عبید نے کہا قمل حمنان کو کہتے ہیں اور حمنان ایک قسم کی چچڑی ہوتی ہے۔ عطاء خراسانی نے کہا قمل کا معنی ہے جوں۔
روایت میں آیا ہے کہ اللہ نے حضرت موسیٰ ( علیہ السلام) کو حکم دیا کہ قریہ‘ عین الشمس علاقۂ مصر میں (فلاں) ریتیلے خاکستری رنگ کے ٹیلہ کی طرف جاؤ۔ حضرت موسیٰ ( علیہ السلام) نے حکم کی تعمیل کی وہ ٹیلہ ریگ رواں کا تھا۔ حضرت موسیٰ ( علیہ السلام) نے اس پر لاٹھی ماری فوراً قمل اس کے اندر سے نکل کر پھیل گئیں اور قبطیوں کی جو کچھ کھیتیاں درخت اور سبزیاں رہ گئی تھیں سب کو چٹ کر گئیں کپڑوں کے اندر گھس کر بدن کو کاٹتی تھیں اور کھانا کھاتے میں کھانے میں بھر جاتی تھیں۔تفسیر مظہری قاضی ثناء اللہ پانی پتی،الاعراف،133
 قمل کی لغوی تحقیق 
قمل۔ اسم جنس ہے۔ واحد قملۃ۔ سر کے بالوں میں پڑنے والی جوں۔ گندگی پر بھنبھنانے والی باریک مکھیاں۔ بھنگے
غلہ کو کھا جانے والا کیڑا۔ چچڑی کی جنس سے ۔تفسیرانوارالبیان محمد علی،سورہ الاعراف133
(قرآن میں قمل کا لفظ ہے جو چھوٹے چھوٹے جانداروں مثلاً چچڑی، مچھر، جوئیں، سُرسری اور ایسے ہی دوسرے کیڑوں کے لیے مستعمل ہے) کہ ذخیرہ کردہ غلہ پڑا پڑا ہی ناکارہ ہو جائے تفسیر تیسیر القرآن عبد الرحمن کیلانی،الاعراف 133
القمل غلہ کو کھا جانے والا کیڑا چچڑیتفسیرانوارالبیان محمد علی،سورہ ھود 96
قمل (کھٹمل، جوئیں) تفسیر مکہ،صلاح الدین یوسف،بنی اسرائیل101’’ القمل‘‘ سے مراد ہے ایسی ٹڈی جس کے پر نہ ہوں۔ بعض لوگ قمل کے بارے میں یہ گمان کرتے ہیں کہ وہ پسو ہے۔تفسیر در منثور جلال الدین سیوطی
قمل یعنی چچڑیاںتفسیر معارف القرآن ادریس کاندہلوی،بنی اسرائیل،101تفسیر عثمانی مفسر مولانا شبیر احمد عثمانی
 وسیع مفہوم 
لفظ قمل اس جوں کے لیے بھی بولا جاتا ہے جو انسان کے بالوں اور کپڑوں میں پیدا ہوجاتی ہے اور اس کیڑے کو بھی کہتے ہیں جو غلہ میں لگ جاتا ہے جس کو گھن بھی کہا جاتا ہے۔ قمل کا یہ عذاب ممکن ہے کہ دونوں قسم کے کیڑوں پر مشتمل ہو کہ غلوں میں گھن لگ گیا اور انسانوں کے بدن اور کپڑوں میں جوؤں کا طوفان امڈ آیا۔ غلوں کا حال اس گھن نے ایسا کر دیا کہ دس سیر گیہوں پیسنے کے لیے نکالیں تو اس میں تین سیر آٹا بھی نہ نکلے۔ اور جوؤں نے ان کے بال اور پلکیں اور بھویں تک کھالیں۔تفسیر معارف القرآن مفتی محمد شفیع الاعراف133

 حوالہ جات 

زمرہ:ثقافت میں حشرات
زمرہ:حشرات
زمرہ:کامنز زمرہ جس کا ربط ویکی ڈیٹا پر ہے
زمرہ:ویکی ڈیٹا سے مطابقت رکھنے والی مختصر تفصیل